༸གོང་ས་མཆོག་གིས་ཨ་ལ་བྷ་མའི་གཙུག་ལག་སློབ་ཁང་དུ་ཚན་རིག་པ་དང་ལྷན་བགྲོ་གླེང་མཛད་པ། – བོད་མིའི་སྒྲིག་འཛུགས།
སྐད་ཡིག།
हिन्दीEng中文
Subscribe
མདུན་ཤོག
བོད་ཀྱི་སྐོར།
བོད་ཀྱི་རྒྱལ་དར།
བོད་རྒྱལ་ཁབ་ཆེན་པོའི་རྒྱལ་གླུ།
བོད་མིའི་སྒྲིག་འཛུགས།
བཙན་བྱོལ་བོད་མིའི་བཅའ་ཁྲིམས།
བོད་མིའི་སྤྱི་ཚོགས།
དགའ་ལྡན་ཕོ་བྲང་།
ཁྲིམས་ལུགས་དབང་འཛིན།
སྤྱི་འཐུས་ལྷན་ཚོགས།
བཀའ་ཤག
འོས་བསྡུ་ལས་ཁང་།
ལས་བྱེད་འདེམས་ལྷན།
སྤྱི་ཁྱབ་རྩིས་ཞིབ་ལས་ཁང་།
གནད་ཡོད་མི་སྣ་ཁག
བློན་ཆེན་ལས་ཁུངས་ཁག
ཆོས་རིག་ལས་ཁུངས།
ནང་སྲིད་ལས་ཁུངས།
དཔལ་འབྱོར་ལས་ཁུངས།
ཤེས་རིག་ལས་ཁུངས།
བདེ་སྲུང་ལས་ཁུངས།
ཕྱི་དྲིལ་ལས་ཁུངས།
འཕྲོད་བསྟེན་ལས་ཁུངས།
གསར་འཕྲིན།
གསར་གནས།
གཞུང་འབྲེལ་གསར་འགྱུར།
གསལ་བསྒྲགས།
བོད་ནང་གི་ཛ་དྲག་གནས་ཚུལ།
དཔེ་དེབ་རིགས།
དུས་དེབ།
རྒྱལ་གཅེས་པ།
གསུང་འཕྲིན་ཁག
༸གོང་ས་མཆོག
བཀའ་ཤག
སྤྱི་འཐུས་ལྷན་ཚོགས།
ཛ་དྲག་གནས་ཚུལ།
རྒྱལ་གཅེས་པ།
འབྲེལ་གཏུགས་ཁ་བྱང་།
དྲྭ་ཚིགས་ཁག
མང་གཙོའི་ཀ་བ།
ཆེས་མཐོའི་ཁྲིམས་ཞིབ་ཁང་།
བོད་མི་མང་སྤྱི་འཐུས་ལྷན་ཚོགས།
བོད་ཡིག།
English
རང་དབང་ཅན་གྱི་སྡེ་ཚན།
འོས་བསྡུ་ལས་ཁང་།
བློན་ཆེན་ལས་ཁུངས་ཁག
ཆོས་རིག་ལས་ཁུངས།
ནང་སྲིད་ལས་ཁུངས།
ཤེས་རིག་ལས་ཁུངས།
འཕྲོད་བསྟེན་ལས་ཁུངས།
སྐུ་ཚབ་དོན་གཅོད་ཁང་།
ལྡི་ལི་སྐུ་ཚབ་དོན་གཅོདཁང་།
སུད་སི་སྐུ་ཚབ་དོན་གཅོད་ཁང་།
བྱང་ཨ་རི་སྐུ་ཚབ་དོན་གཅོད་ཁང་།
ཉི་ཧོང་སྐུ་ཚབ་དོན་གཅོད་ཁང་།
སྦེལ་ཇམ་སྐུ་ཚབ་དོན་གཅོད་ཁང་།
ཨོ་སི་ཀྲོ་ལི་ཡ་སྐུ་ཚབ་དོན་གཅོད་ཁང་།
ཨ་ཕི་རི་ཀ་སྐུ་ཚབ་དོན་གཅོད་ཁང་།
ཨུ་རུ་སུ་སྐུ་ཚབ་དོན་གཅོད་ཁང་།
བོད་མིའི་སྒྲིག་འཛུགས་ཀྱི་ལས་ཁུངས་གཞན་ཁག
སྤྱི་ཚོགས་ཡར་རྒྱས་ཐེབས་རྩ།
བོད་ཀྱི་སྲིད་བྱུས་ཉམས་ཞིབ་ཁང་།
བོད་ཀྱི་བརྙན་འཕྲིན།
བོད་ཀྱི་འགྲེམས་སྟོན་ཁང་།
གངས་ལྗོངས་དཔལ་འབྱོར་ཞབས་ཞུ་ཁང་།
བོད་མིར་གདུང་སེམས་མཉམ་བསྐྱེད།
དབུ་མའི་ལམ།
མུ་མཐུད།
ཐ་སྙད་དྲ་ཚིགས།
ལམ་སྟོན་གྱི་དྲ་ཚིགས།
ཆོས་ལུགས་ལ་མ་བརྟེན་པའི་བཟང་སྤྱོད་ཀྱི་དྲ་ཚིགས།
བོད་ཡིག་སློབ་སྦྱོང་དྲ་ཚིགས།
དགེ་རྒན་ཁྱད་ལས་ཡར་རྒྱས་དྲ་ཚིགས།
བོད་མིའི་ཁྱད་ལས་དང་བླངས་ལས་གཞི།
མངོན་དགའ་བོད་ཕྲུག་དམིགས་བསལ་དགོས་མཁོ་ཅན་གྱི་སློབ་གྲྭ།
འཛིན་སྐྱོང་སྦྱོང་བརྡར་དང་བདེ་དོན་ཚོགས་པ།
བོད་མིའི་ཡར་ཐོན་ཚོང་ལས་རམ་འདེགས་ལས་གཞི།
སྒྲ་ལྡན་གསར་འགྱུར།
དྲྭ་ཐོག་སྐོར་སྐྱོད།
༸གོང་ས་མཆོག་གིས་ཨ་ལ་བྷ་མའི་གཙུག་ལག་སློབ་ཁང་དུ་ཚན་རིག་པ་དང་ལྷན་བགྲོ་གླེང་མཛད་པ།
གསར་ལས་ཁང་གི་གསར་འགོད་པས།
༢༠༡༤-༡༠-༢༧
Subscribe
༢༠༡༤ ཟླ་ ༡༠ ཚེས་ ༢༧ རེས་གཟའ་ཟླ་བ།
༄༅། །ཕྱི་ལོ་ ༢༠༡༤ ཟླ་ ༡༠ ཚེས་ ༢༥ ཉིན་༸གོང་ས་༸སྐྱབས་མགོན་ཆེན་པོ་མཆོག་གིས་ཨ་རིའི་ཨ་ལ་བྷ་མ་མངའ་སྡེའི་གཙུག་ལག་སློབ་ཁང་དུ་ཚན་རིག་པ་ཁག་གཅིག་དང་ལྷན་ཀླད་རྩའི་འགྱུར་ལྡོག་དང་གསོ་ཐབས་ Neuroplasticity and Healing སྐོར་བགྲོ་གླེང་ལྷན་ཚོགས་སུ་བཀའ་སློབ་སྩལ་འདུག བགྲོ་གླེང་ལྷན་ཚོགས་ཀྱི་ལས་གཞི་འདི་ནི་བདུན་ཕྲག་གཅིག་རིང་མངའ་སྡེའི་གྲོང་ཁྱེར་བྷར་མིང་ཧམ་ Birmingham གྱིས་འགྲོ་བ་མིའི་ཐོབ་ཐང་སྲུང་བརྩི་ཞུ་རྒྱུའི་ལས་གཞིའི་ཁོངས་ཤིག་ཆགས་འདུག
དེ་ཡང་༸གོང་ས་མཆོག་ཐོག་མར་གཙུག་ལག་སློབ་ཁང་དུ་༸ཞབས་སོར་བདེ་བར་འཁོད་སྐབས་བོད་མི་ ༣༠༠ ལྷག་གིས་ལག་ཏུ་དཀར་གཙང་མཇལ་དར་དང་བདུག་སྤོས། བོད་ཀྱི་རྒྱལ་དར་དང་འཚམས་འཕྲིན་འཁོད་པའི་འཕྲེད་དར་སྣ་ཚོགས་འཁྱེར་ནས་བོད་ཀྱི་རིག་གཞུང་གི་གཞས་སྣ་འཁྲབ་སྟོན་གྱི་ལམ་ནས་ཕེབས་བསུའི་སྣེ་ལེན་གཟབ་རྒྱས་ཞུས་འདུག
སྐབས་དེར་མགོན་པོ་གང་ཉིད་མཆོག་གིས་བོད་མི་རྣམས་ལ་ཐུགས་བརྩེ་བ་ཆེན་པོས་མཇལ་ཁ་དང་ཕྱག་དབང་སྩལ་རྗེས་ཚོགས་ཁང་དུ་ཆིབས་སྒྱུར་བསྐྱངས། ཚོགས་ཁང་ནང་༸ཞབས་སོར་འཁོད་བསྟུན་ཐོག་མར་གཙུག་ལག་སློབ་གྲྭའི་གཙོ་འཛིན་གཞོན་པ་སྐུ་ཞབས་རེ་ཝ་ཊི་སི་ Ray Watts མཆོག་གིས་གཙོས་བགྲོ་གླེང་ནང་མཉམ་ཞུགས་གནང་མཁན་ཚོགས་མི་རྣམས་ཀྱིས་༸གོང་ས་མཆོག་ལ་ཕེབས་བསུའི་འཚམས་འདྲི་ཞུས། དེ་རྗེས་ཐོག་མར་ཀླད་རྩའི་ཚན་རིག་པ་སྐུ་ཞབས་ནོར་མན་ཌོ་ཇེ་Norman Doidge ལགས་ནས་རང་ཉིད་ཀྱིས་བརྩམས་པའི། འགྱུར་ལྡོག་རང་བཞིན་ལྡན་པའི་ཀླད་པ། ‘The Brain that Changes Itself’ ཞེས་པའི་ནང་ཀླད་རྩའི་འགྱུར་ལྡོག neuroplasticity ཅེས་པའི་ཐ་སྙད་ལ་འགྲེལ་བཤད་གང་འཁོད་པ་རྣམས་འགྲེལ་བརྗོད་ཞུས། སྤྱིར་ང་ཚོའི་ཀླད་པ་ནི་འཕེལ་འགྲིབ་ཀྱི་འགྱུར་ལྡོག་རང་བཞིན་ལྡན་པའི་ལུས་པོའི་མ་ལག་གཅིག་ཆགས་ཡོད། ཀླད་རྫས་ལ་འགྱུར་བ་འགྲོ་ཐུབ་པ་དེས་བརྡབ་སྐྱོན་སོགས་བྱུང་ནས་ཀླད་པར་རྨས་སྐྱོན་ཚབས་ཆེ་ཕོག་པའི་ནད་པ་དེ་དག་གི་ཀླད་པ་དྲག་སྐྱེད་འགྲོ་ཐུབ་པའི་རེ་བ་ཞིག་ཡོད་པ་ཤེས་རྟོགས་ཐུབ་ཡོད། སྐབས་དེར་སྐུ་ཞབས་ནོར་མན་ཌོ་ཇེ་ལགས་ཀྱིས་གསུང་དོན། ལོ་ ༤༠༠ ཙམ་གྱི་རིང་ཚན་རིག་པ་ཚོས་ཀླད་རྩ་ནི་འགྱུར་ལྡོག་འགྲོ་རྒྱུ་གང་ཡང་མེད་པའི་འཕྲུལ་ཆས་ལྟ་བུ་ཞིག་ལ་ངོས་འཛིན་བྱས་ཡོད།
ལྷག་པར་ཕ་རན་སིའི་ལྟ་གྲུབ་སྨྲ་བ་སྐུ་ཞབས་རེན་ཌི་སི་ཀར་ཊེ་ Rene Descartes མཆོག་གིས་ཀླད་པ་ནི་ཆུ་ཤུགས་འཕྲུལ་འཁོར་ལྟ་བུ་ཞིག་ལ་ངོས་འཛིན་བྱས་ཡོད། སྐབས་ཤིག་ལ་ཚན་རིག་པའི་ཁྲོད་ཀླད་རྩ་ཕན་ཚུན་གྱི་འབྲེལ་བ་དེ་གློག་གི་བྱེད་ལས་ལྟ་བུར་ངོས་འཛིན་བྱས་ཏེ་ཀླད་པ་རང་ཉིད་མཁྲེགས་ཆས་ལྟ་བུ་ཞིག་དང་། དཔེར་ན་ཀམ་པུ་ཊར་གྱི་ཡོ་ཆས་མཁྲེགས་པོའི་རིགས་ hardware ལྟ་བུ་དང་། ཀླད་པའི་བསམ་བློ་གཏོང་རྒྱུའི་བྱེད་ལས་དེ་དག་ཀམ་པུ་ཊར་གྱི་མཉེན་ཆས་རིགས་ software ལྟ་བུར་ངོས་འཛིན་བྱས་ཡོད། འོན་ཀྱང་རིག་པ་དེ་དག་གིས་མ་མཐོང་བའི་ཀླད་པའི་ཁྱད་ཆོས་གཅིག་ཡོད་པ་དེ་ཀླད་རྩ་འགྱུར་ལྡོག་འགྲོ་ཐུབ་པའི་རང་བཞིན་དེ་ཡིན། དེ་སྔ་ཀླད་པས་བསམ་བློར་དབང་བསྒྱུར་བ་འདོད། འོན་ཀྱང་ཕྱིས་སུ་བསམ་བློས་ཀྱང་ཀླད་པར་དབང་བསྒྱུར་ཐུབ་པ་ཤེས་སྐབས་ཚན་རིག་པ་རྣམས་ཧང་སང་ངོ་མཚར་སྐྱེས་དགོས་པ་བྱུང་ཡོད། ཅེས་སོགས་གསུངས།
དེ་རྗེས་༸གོང་ས་མཆོག་གིས་བཀའ་སློབ་སྩལ་དོན། ངོས་རང་ཨ་ལ་བྷ་མར་ཐེངས་དང་པོ་བསླེབས་སྐབས་འདིར་ཚན་རིག་པ་གྲགས་ཅན་དང་ལྷན་སེམས་དང་ཀླད་པའི་རྣམ་གཞག་སྐོར་གྱི་བགྲོ་གླེང་ལྷན་ཚོགས་ནང་བཅར་རྒྱུ་བྱུང་བར་ཆེ་མཐོང་ཆེན་པོ་ཐོབ་པ་ཞིག་བྱུང་། ངོས་རང་ཆུང་དུས་ནས་ཤེས་བྱ་གསར་པ་ཞིག་མཐོང་སྐབས་ཡ་མཚན་དང་དོ་སྣང་ཧ་ཅང་བྱེད་བཞིན་ཡོད་པ་མ་ཟད། དེའི་སྐོར་ཤེས་འདོད་ཆེན་པོ་ཡོད་པར་བརྟེན་ཡོང་ལུགས་ཡོང་སྟངས་སོགས་རྒྱུ་མཚན་ཤེས་འདོད་ཧ་ཅང་བྱེད་ཀྱི་ཡོད།
ངོས་ཀྱི་ཨ་མ་ལགས་ཐུགས་གཤིས་ཧ་ཅང་བཟང་པོ་ཡོད། ངོས་རང་ཞེད་སྣང་གང་ཡང་མེད་པའི་ཐོག་ནས་ཀླད་པའི་འཚར་ལོངས་བྱ་རྒྱུའི་གོ་སྐབས་ཐོབ་པར་བརྟེན། ངོས་ཀྱི་ཀླད་པར་འཚར་ལོངས་བྱ་རྒྱུའི་གོ་སྐབས་ཆ་ཚང་ཐོབ་ཡོད། དེར་བརྟེན་ངོས་ཀྱིས་ཀླད་པ་དེ་ཤེས་བྱའི་གནས་ལ་དཔྱད་པ་བྱ་རྒྱུར་བཀོལ་བཞིན་ཡོད། གལ་ཏེ་ངོས་རང་ཞེད་སྣང་དང་དངངས་སྐྲག་འོག་འཚར་ལོངས་བྱུང་ཡོད་ན། ད་གཟོད་ངོས་ཀྱི་ཀླད་པའི་འཚར་ལོངས་དེ་ཙམ་བྱེད་ཐུབ་རྒྱུ་མ་རེད། ངོས་ལ་ཏཱ་ལའི་བླ་མའི་གོ་གནས་ཤིག་ཡོད་སྟབས། ཆུང་དུས་ནས་རིགས་ལམ་ལ་སློབ་སྦྱོང་བྱེད་དགོས་པ་ཆགས་ཡོད། སྟོན་པ་བཅོམ་ལྡན་འདས་རང་ཉིད་ཀྱིས་གསུང་པ་དེར་དད་པ་ཙམ་ལ་མ་བརྟེན་པར་རྒྱུ་མཚན་ཐོག་ནས་ཡིད་ཆེས་བྱེད་དགོས་པ་བཀའ་གནང་ཡོད། ཅེས་སོགས་ཀྱི་བཀའ་སློབ་སྩལ།
ཉིན་གུང་ལྗགས་སྨིན་གྲུབ་རྗེས་༸གོང་ས་མཆོག་གིས་ཡི་ཤུའི་ལྷ་ཁང་16th Street Baptist Church ཞེས་པ་དེར་ཆིབས་སྒྱུར་བསྐྱངས་སྟེ་མཆོད་ཁང་དེའི་མཆོད་དཔོན་སྐུ་ཞབས་ཨར་ཐར་པ་ར་ཡི་སི་ Reverend Arthur Price མཆོག་གིས་མཆོད་ཁང་གི་ལོ་རྒྱུས་པར་རིགས་ལམ་ནས་འགྲེལ་བཤད་ཞུས་པ་དེ་དག་ལ་ཐུགས་ཞིབ་མཛད། དེ་ཡང་ཡི་ཤུའི་མཆོད་ཁང་དེ་ནི་ཕྱི་ལོ་ ༡༩༦༠ སྐབས་ཨ་རིའི་སྤྱི་འབངས་ཐོབ་ཐང་རྩོད་ལེན་གྱི་འཐབ་རྩོད་ civil rights movement ཁྲོད་གལ་གནད་ཧ་ཅང་ཆེན་པོ་ཞིག་ལ་ངོས་འཛིན་བྱེད་བཞིན་པ་དང་། འཐབ་རྩོད་སྐབས་མཆོད་ཁང་འདི་མི་རིགས་ནག་པོའི་ལས་ཁུངས་ཨ་མ་ལྟ་བུ་ཆགས་ཡོད་པ་དང་། ཨ་རིའི་མི་རིགས་ནག་པོའི་སྤྱི་འབངས་ཐོབ་ཐང་འཐབ་རྩོད་པ་སྐུ་ཞབས་མར་ཊིན་ལུ་ཐར་ཀིང་གཞོན་པ་ Martin Luther King, Jr.མཆོག་གིས་ཀྱང་མཆོད་ཁང་འདིར་གསུང་བཤད་ཐེངས་མང་གནང་མྱོང་ཡོད་འདུག དུས་སྐབས་དེའི་ནང་མི་རིགས་ནག་པོར་སྡང་ཟུག་འཛིན་མཁན་མི་རིགས་དཀར་པོའི་ཚོགས་པ་ཀུ་ཀ་ལག་སི་ཀ་ལན་ Ku Klux Klan ཟེར་བས་མཆོད་ཁང་གི་མདུན་དུ་འབར་རྫས་ ༡༩ ཙམ་འགྲིག་ནས་གཏོར་བཤིག་གཏོང་ཐབས་བྱས་ཀྱང་འབར་རྫས་དེས་མཐར་བུད་མེད་ན་གཞོན་བཞི་རྐྱེན་ལམ་དུ་བཏང་འདུག འབར་གས་དོན་རྐྱེན་བྱུང་བར་བརྟེན། རྗེས་ལོ་དེར་ཕྱི་ལོ་ ༡༩༦༤ ལོའི་སྤྱི་འབངས་ཐོབ་ཐང་གི་ཁྲིམས་ཡིག 1964 Civil Rights Actཅེས་པ་གྲོས་ཆོད་བཞག་ཐུབ་པ་བྱུང་ཡོད་པ་རྣམས་ཞིབ་ཕྲ་སྙན་སྒྲོན་ཞུས།
གཞན་ཡང་སྐབས་དེར་གསར་འགོད་པ་ཁག་གཅིག་གི་དྲི་བར་༸གོང་ས་མཆོག་གིས་བཀའ་ལན་མཛད་སྐབས་མཆོད་ཁང་གི་ཕྱི་རོལ་དུ་དོལ་རྒྱལ་རྗེས་འབྲང་པ་ཁག་གཅིག་གིས་༸གོང་ས་མཆོག་ལ་མཚན་སྨད་ཞུ་བཞིན་པ་དེའི་སྐོར་བཀའ་འདྲི་ཞུས་པར་མགོན་པོ་གང་ཉིད་མཆོག་གིས་བཀའ་ལན་སྩལ་དོན། དོལ་རྒྱལ་རྙོག་གྲ་འདི་བྱུང་ནས་ལོ་ ༤༠༠ ཕྱིན་ཡོད།
སྐབས་ཤིག་ལ་ངོས་ནས་ཀྱང་མ་ཤེས་པར་དོལ་རྒྱལ་བསྟེན་པ་རེད། ཕྱིས་སུ་༸རྒྱལ་དབང་གོང་མས་དོལ་རྒྱལ་ལ་དམ་བསྒྲགས་ཧ་ཅང་མཛད་པ་དེ་དག་ཤེས་སྐབས། ངོས་ཀྱིས་དོལ་རྒྱལ་བསྟེན་གསོལ་མཚམས་འཇོག་བྱས་པ་ཡིན། ངོས་ཀྱིས་དོལ་རྒྱལ་བཀག་འགོག་ནམ་ཡང་བྱེད་མྱོང་མེད། དངོས་ཡོད་གནས་སྟངས་ཇི་ཡིན་འགྲེལ་བརྗོད་བྱ༌རྒྱུ་ནི་ངོས་ཀྱི་ལས་འགན་ཆགས་ཡོད། ༸རྒྱལ་དབང་སྐུ་ཕྲེང་ ༡༣ པ་མཆོག་གིས་དོལ་རྒྱལ་ལ་དམ་བསྒྲགས་ཧ་ཅང་མཛད་ཡོད། ཕྱོགས་མཚུངས་ངོས་ཀྱི་ཡོངས་འཛིན་སྐུ་བགྲེས་པ་སྐྱབས་རྗེ་གླིང་རིན་པོ་ཆེ་མཆོག་གིས་དུས་རྟག་ཏུ་དོལ་རྒྱལ་ལ་འཛེམས་ཟོན་གནང་གི་ཡོད། ངོས་ལ་ངོ་རྒོལ་སྐད་འབོད་བྱེད་མཁན་ཚོས་ངོས་ཀྱི་སྐད་ཆ་ཉན་མིན་ཁོ་པ་ཚོའི་འདོད་མོས་རེད། གལ་ཏེ་ཁྱེད་ཚོས་དོལ་རྒྱལ་སྐོར་ད་དུང་ཤེས་འདོད་ན། བོད་ཕྱི་ནང་གཉིས་ཀྱི་གནས་ཚུལ་ཡག་པོ་ཤེས་པ་གནང་དགོས། ཞེས་བཀའ་ལན་སྩལ། ཕྱི་ཚེས་ ༢༦ ཉིན་༸གོང་ས་མཆོག་གིས་ཆོས་ལུགས་མཐུན་སྒྲིལ་ལྷན་ཚོགས་སུ་ཆོས་ལུགས་དང་མ་འབྲེལ་བའི་བཟང་སྤྱོད་གོང་མཐོར་གཏོང་ཐབས་སྐོར་བཀའ་སློབ་སྩལ་འདུག
གསར་གནས།
རྒྱ་གར་རྒྱལ་ཡོངས་བོད་དོན་རྒྱབ་སྐྱོར་ཚོགས་པའི་ཚོགས་ཆེན་ཐེངས་བདུན་པའི་མཇུག་བསྡོམས་མཛད་སྒོའི་ཐོག་དཔལ་ལྡན་བོད་མི་མང་སྤྱི་འཐུས་ཚོགས་གཙོ་མཆོག་སྐུ་མགྲོན་གཙོ་བོར་ཆེད་ཕེབས་ཀྱིས་གསུང་བཤད་གནང་བ།
༢༠༢༢-༡༡-༢༩
ནང་སྲིད་དྲུང་ཆེ་དཔལ་ལྡན་དོན་གྲུབ་ལགས་ཀྱིས་ཧི་མཱ་ཅལ་མངའ་སྡེའི་ཁྲལ་འབབ་དང་ཤིང་ནགས་ལས་ཁུངས་ཀྱི་སྤྱི་ཁྱབ་དྲུང་ཆེ་ཨོན་ཀར་ཅནྟ་ཤར་མ་ལགས་དང་ཐུག་འཕྲད་གནང་བ།
༢༠༢༢-༡༡-༢༩
གཞི་རིམ་བར་མའི་སྤྱི་ཚོགས་ཚན་རིག་དགེ་རྒན་གྱི་དྲྭ་ཐོག་བོད་ཡིག་ཟབ་སྦྱོང་།
༢༠༢༢-༡༡-༢༩
བསྟན་འཛིན་ཟླ་སྒྲོན་ལགས་ཀྱིས་ཧུན་སུར་རབ་རྒྱས་གླིང་ས་གནས་འགོ་འཛིན་གྱི་ལས་ཁུར་འགོ་འཛུགས་གནང་བ།
༢༠༢༢-༡༡-༢༩
འབྲེལ་གནས།
རྒྱ་གར་རྒྱལ་ཡོངས་བོད་དོན་རྒྱབ་སྐྱོར་ཚོགས་པའི་ཚོགས་ཆེན་ཐེངས་བདུན་པ་བསྐོང་ཚོགས་གནང་བ།
༢༠༢༢-༡༡-༢༩
རྔ་བ་ཀིརྟི་དགོན་པའི་གྲྭ་བློ་བཟང་ཆོས་འཕེལ་ལགས་ལ་ཁྲིམས་ཐག་བཅད་པ།
༢༠༢༢-༡༡-༢༩
ཐའེ་ཝན་དུ་རྒྱ་ནག་མང་གཙོ་ཅན་དུ་འགྱུར་བར་ཤུགས་རྐྱེན་ཐེབས་ཐབས་ཀྱི་རྒྱལ་སྤྱིའི་བགྲོ་གླེང་ཆེན་མོ་བསྐོང་ཚོགས་གནང་བ།
༢༠༢༢-༡༡-༢༨
ཉི་ཧོང་སྐུ་ཚབ་དོན་གཅོད་ཁང་ནས་ཟླ་གྲངས་གཉིས་རིང་གི་བོད་ཡིག་སློབ་ཁྲིད་ཀྱི་ལས་རིམ་ལེགས་པར་མཇུག་སྒྲིལ་གནང་བ།